སྒྱུག་མོས་སྔོན་ཆད་ཕྱི་མོ་སྒོ་དང་ལུས་སྐྱེས་གཟུགས་ས་ཆ་འདིར་སུས་ཀྱང་བསྒྲུན་དུ་མེད་པའི་མནའ་མ་ཀུན་སྐྱིད་ནི་མི་ལོ་ཁྱུད་འཁོར་གཅིག་ལྷག་ནང་གློ་བུར་རྒ་བཞིན་པ་དང་།ལྷག་པར་ཆ་ག་མངོན་པར་གསལ་བའི་མིག་ཟུང་སྐོགས་སུ་ལྷུང་ལ་མཁུར་ཚོས་ཅུང་བརྒྱངས་ནས་ཡོང་བཞིན་པ་མཐོང་བས།མོར་ཧུར་རེ་ལྟ་ཞོར་དེ་སྐད་བརྗོད་པ་དང་།མཐུད་ནས་ཁོག་སྨད་དུ་བཀབ་ཡོད་པའི་སློག་པ་ཕར་ཕྱིས་རྗེས་ཁ་རྡང་ལ་ཁེན་ནས་ཡར་ལངས་བྱུང་ལ།ལངས་ནས་ཚ་ཐབ་ཀྱི་གཏད་མར་ལག་རྟེན་ཟད་པོ་ཞིག་ཡོད་པ་དེ་བླངས་འཕྲལང་གཅིན་ཐོག་ལ་འགྲོ་དགོསཞེས་བཤད་པ་དང་།ཡང་རང་གི་སྒལ་གཞུང་ལ་རྡུང་ཞོར་དུནད་བཙོག་འདི་དྲག་རྒྱུ་མི་འདུགསྒལ་བའི་ནང་ནད་འདི་འདྲ་ཞིག་བྱུང་མེད་ཚེ།ང་་ཡང་ཆུ་འཁུར་དུ་སོང་ཆོག་ཆོག་ཡིན།ཁྱོད་ལ་རོགས་ཅི་ཐུབ་བྱས་ཆོག་ཆོག་ཡིནཟེར།